Menga Xizirî hem hetê kulturî, hem zî hetê îtîqati ra mengêka bimbareke ya. Roceyê Xizirî tayê herêman de peynîya menga Çele de, tayê herêman de 9, 10 û 11’ê Sibate de, tayê herêman de zî 13, 14, 15’ê Sibate de, rojanê Sêşeme, Çarşeme û Pancşemeyî de 3 rojî yeno girewtene.
Aktîvîteyê Xizirî newe ra bîyayîşî tarîf kenê û reyna yenê manaya serrgêrîye zî. Hetê bînî ra eleqeya xo bi mewsîmî zî esta.
Menga Xizirî kulturê Elewîyan de cayêkê muhîmî gêna û Elelwîyê Ewropa nê serranê peyênan de wazenê ke ney rîtuelî newe ra ganî bikerê û seba naye zî aktîvîteyan organîze kenê. Na menge de paştdarîye, pare kerdene û pawitene esas yena girewtene.
Bajarê Freîburgî de rîtuelê Menga Xizirî bi hewayê verî yenê kerdene û cem yeno girêdayene.
